**MINISTERUL TRANSPORTURILOR**

**Ordinul**

**Nr. …… din …………..**

**privind procedura de acordare a autorizației de siguranță de exploatare**

**a liniilor de metrou pentru transportul de călători**

Ministrul transporturilor,

Având în vedere prevederile art. 3, alin. (2), lit. m (ii) și lit. ag din Anexa nr. 1 la Regulamentul de organizare şi funcţionare al Autorităţii Feroviare Române - AFER – „Regulamentul de organizare și funcționare al Autorităţii de Siguranţă Feroviară Română", aprobat prin Hotărârea Guvernului nr.626/1998 privind organizarea şi funcţionarea Autorităţii Feroviare Române - AFER, cu modificările şi completările ulterioare,

În temeiul prevederilor art. 24 din Hotărârea Guvernului nr. 361/2018 privind aprobarea procedurilor pentru acordarea licențelor în domeniul transportului feroviar, precum şi ale art. 4 alin. (1) pct. 6 şi art. 5 alin (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările și completările ulterioare,

emite prezentul

**ORDIN**

**Art. 1. -** Se aprobă procedura de acordare a autorizației de siguranță de exploatare a liniilor de metrou pentru transportul de călători, prevăzută în Anexa nr. 1 la prezentul ordin.

**Art. 2. - (1)** Autorizația se eliberează de către Autoritatea de Siguranță Feroviară Română - ASFR, denumită în continuare ASFR, organism independent care funcționează în cadrul Autorităţii Feroviare Române - AFER.

**(2)** Modelul și conținutul autorizațieisunt prevăzute în Anexa nr. 2 la prezentul ordin.

**Art. 3. -** Anexele nr. 1 și 2 fac parte integrantă din prezentul ordin.

**Art. 4. -** Societatea Comercială de Transport cu Metroul București „METROREX” - S.A., precum și orice operator economic deținător de licență de transport urban cu metroul, trebuie să solicite acordarea autorizației de siguranță de exploatare a liniilor de metrou pentru transportul de călători în termen de maximum 30 zile de la data intrării în vigoare a prezentului ordin.

**Art. 5. -** Societatea Comercială de Transport cu Metroul București „METROREX” - S.A., operatorii economici care dețin licență pentru transportul urban cu metroul și Autoritatea de Siguranță Feroviară Română, vor duce la îndeplinire prevederile prezentului ordin.

**Art. 6. -** La data intrării în vigoare a prezentului ordin, Ordinul ministrului transporturilor nr.341/1999 pentru aprobarea Normelor privind acordarea autorizației speciale pentru efectuarea transportului de călători pe liniile de metrou, nepublicat, își încetează aplicabilitatea.

**Art. 7. -** Prezentul ordin se publică în Monitorul Oficial, Partea I şi intră în vigoare la data publicării.

**MINISTRUL TRANSPORTURILOR**

**LUCIAN ŞOVA**

**SECRETAR DE STAT**

**CĂLIN CRISTIAN FORȚ**

**SECRETAR GENERAL**

**ELENA PETRAȘCU**

**DIRECȚIA JURIDICĂ**

**DIRECTOR**

**ANIŞOARA CORNILĂ**

**DIRECȚIA TRANSPORT FEROVIAR**

**DIRECTOR**

**RODICA-MARINELA PETRICĂ**

**AUTORITATEA FEROVIARĂ ROMÂNĂ - AFER**

**DIRECTOR GENERAL**

**MARIAN MIHAIL CĂLIN**